Hotuba kuhusu umuhimu wa miti
Language: Swahili | Genre: Creative_writing

HOTUBA KUHUSU UMUHIMU WA MITI

Mwalimu mkuu, naibu wa mwalimu mkuu, walimu, viranja na wanafunzi wenzangu, hamjambo?. Leo hii kama mnavyojua tumekusanyika hapa hapa kuzungumza kuhusu umuhimu wa miti. Kama mnavyojua miti ina manufaa mengi katika maisha ya binadamu na ni jukumu na kila mtu kujitolea mhanga na kulinda miti. 

Umuhimu wa kwanza ni kuwa miti huwa ni nyumbani kwa wanyamapori kama vile simba. Wanyama hawa huweza kuwavutia watali ambao huja humu nchini na kuleta pesa za kigeni. Pia miti huweza  kutumiwa katika usafishaji wa hewa. Miti huweza kutupa hewa tunayopumua kwa sababu huweza kutumia hewa yetu tunayoipumua nje kutegeneza chakula nayo hutupa hewa safi. 

Miti huwa ni chanzo cha vyakula kwa mfano miti huweza kutupa matunda ambayo ina umuhimu katika miili ya binadamu na pia huwapa wanyamapori vyakula ili waweze kuishi. Pia, miti hutumiwa kama dawa. Daktari wa miti shamba huweza kutumia miti kutengeneza dawa ambazo husaidia na kukimu maisha ya binadamu. 

Jambo lingine ni kuwa miti huleta mvua. Zile sehemu ambazo hakuna mvua, utapata mazao yamekauka na pia hali ya hewa katika maeno hayo huwa mabaya.  Miti hii huweza kuleta mvua na mvua hiyo huweza kuleta maji ambayo hutumika katika njia mbali mbali ikiwamo kunyunyizia mimea, kuoga, kuwapa mifugo maji, na pia kupika. 

Miti huweza kutumika katika utengenezaji wa vitabu. Vitabu hivi huwasaidia wanafunzi katika maandishi yao ya kila siku. Pia, miti huzuia mmomonyoko wa udongo. Miti huweza kushikilia udongo wenye rutuba usibebwe na maji wakati wa mafuriko au hata wakati wa upepo mkali.   

Miti pia huweza kutumika katika ujenzi wa nyumba. Hii huwasaidia binadamu kuishi maisha bila ya kuogopa kwa sababu usalama wao huwa umeimarishiwa na ujenzi wa nyumba dhabiti. Pia hutumiwa katika mapishi baadhi ya miti hutumiwa kama kuni ili kuweza kupika chakula. 

Sina mengi ya kusema bali ninawahimiza kila mtu kuchukua jukumu ili kulinda miti na kama waswahili walivyosema usipoziba ufa utajenga ukuta.